Ehdotus neuvoston päätös Bulgarian ja Romanian liittymisasiakirjan liitteen I muuttamisesta /* KOM/2007/0204 lopull. */





[pic] | EUROOPAN YHTEISÖJEN KOMISSIO | Bryssel 24.4.2007 KOM(2007) 204 lopullinen Ehdotus NEUVOSTON PÄÄTÖS Bulgarian ja Romanian liittymisasiakirjan liitteen I muuttamisesta (komission esittämä) PERUSTELUT Liittymisasiakirjan 3 artiklan 3 kohdassa määrätään, että Bulgaria ja Romania liittyvät asiakirjan liitteessä I lueteltuihin jäsenvaltioiden välisiin sopimuksiin ja pöytäkirjoihin. Luetteloon sisältyvät seuraavat yleissopimukset ja pöytäkirjat: sopimusvelvoitteisiin sovellettavasta laista 19 päivänä kesäkuuta 1980 tehty yleissopimus, avattu allekirjoitettavaksi Roomassa 19 päivänä kesäkuuta 1980; Helleenien tasavallan liittymisestä Roomassa 19 päivänä kesäkuuta 1980 allekirjoittamista varten avattuun yleissopimukseen sopimusvelvoitteisiin sovellettavasta laista 10 päivänä huhtikuuta 1984 tehty yleissopimus; Roomassa 19 päivänä kesäkuuta 1980 allekirjoittamista varten avatun sopimusvelvoitteisiin sovellettavaa lakia koskevan yleissopimuksen tulkinnasta Euroopan yhteisöjen tuomioistuimessa 19 päivänä joulukuuta 1988 tehty ensimmäinen pöytäkirja; tietyn toimivallan antamisesta Euroopan yhteisöjen tuomioistuimelle Roomassa 19 päivänä kesäkuuta 1980 allekirjoittamista varten avatun sopimusvelvoitteisiin sovellettavaa lakia koskevan yleissopimuksen tulkinnassa 19 päivänä joulukuuta 1988 tehty toinen pöytäkirja; Espanjan kuningaskunnan ja Portugalin tasavallan liittymisestä Roomassa 19 päivänä kesäkuuta 1980 allekirjoittamista varten avattuun yleissopimukseen sopimusvelvoitteisiin sovellettavasta laista 18 päivänä toukokuuta 1992 tehty yleissopimus; Itävallan tasavallan, Suomen tasavallan ja Ruotsin kuningaskunnan liittymisestä 29 päivänä marraskuuta 1996 tehty yleissopimus Roomassa 19 päivänä kesäkuuta vuonna 1980 allekirjoittamista varten avattuun sopimusvelvoitteisiin sovellettavaa lakia koskevaan yleissopimukseen sekä sen tulkintaa Euroopan yhteisöjen tuomioistuimessa koskeviin ensimmäiseen ja toiseen pöytäkirjaan. Bulgarian ja Romanian Euroopan unioniin liittymistä edeltävänä aikana jäsenvaltiot allekirjoittivat 14 päivänä huhtikuuta 2005 yleissopimuksen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Roomassa 19 päivänä kesäkuuta vuonna 1980 allekirjoittamista varten avattuun sopimusvelvoitteisiin sovellettavaa lakia koskevaan yleissopimukseen sekä sen tulkintaa Euroopan yhteisöjen tuomioistuimessa koskeviin ensimmäiseen ja toiseen pöytäkirjaan. Siksi on aiheellista säätää Bulgarian ja Romanian liittymisestä sopimusvelvoitteisiin sovellettavasta laista 19 päivänä kesäkuuta 1980 tehtyyn yleissopimukseen, sellaisena kuin se on muutettuna 14 päivänä huhtikuuta 2005 tehdyllä yleissopimuksella, ja kyseinen sopimus olisi tästä syystä lisättävä liittymisasiakirjan liitteeseen I. Ehdotus: NEUVOSTON PÄÄTÖS Bulgarian ja Romanian liittymisasiakirjan liitteen I muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen, ottaa huomioon Euroopan yhteisön perustamissopimuksen, ottaa huomioon Bulgarian ja Romanian liittymisasiakirjan ja erityisesti sen 3 artiklan 6 kohdan, ottaa huomioon komission ehdotuksen[1], sekä katsoo seuraavaa: (1) Vuoden 2005 liittymisasiakirjan 3 artiklan 3 kohdassa määrätään, että Bulgaria ja Romania liittyvät asiakirjan liitteessä I lueteltuihin jäsenvaltioiden välisiin sopimuksiin ja pöytäkirjoihin. (2) Bulgarian ja Romanian Euroopan unioniin liittymistä edeltävänä aikana jäsenvaltiot allekirjoittivat 14 päivänä huhtikuuta 2005 yleissopimuksen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Roomassa 19 päivänä kesäkuuta vuonna 1980 allekirjoittamista varten avattuun sopimusvelvoitteisiin sovellettavaa lakia koskevaan yleissopimukseen sekä sen tulkintaa Euroopan yhteisöjen tuomioistuimessa koskeviin ensimmäiseen ja toiseen pöytäkirjaan[2]. (3) On aiheellista säätää Bulgarian ja Romanian liittymisestä Roomassa 19 päivänä kesäkuuta vuonna 1980 allekirjoittamista varten avattuun sopimusvelvoitteisiin sovellettavaa lakia koskevaan yleissopimukseen sekä sen tulkintaa Euroopan yhteisöjen tuomioistuimessa koskeviin ensimmäiseen ja toiseen pöytäkirjaan, sellaisena kuin sopimus on muutettuna 14 päivänä huhtikuuta 2005 tehdyllä sopimuksella. Tästä syystä sopimus olisi lisättävä vuoden 2005 liittymisasiakirjan liitteeseen I, ON PÄÄTTÄNYT SEURAAVAA: 1 artikla Muutetaan vuoden 2005 liittymisasiakirjan liite I seuraavasti: Lisätään 1 kohtaan luetelmakohta seuraavasti: ”- Yleissopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Roomassa 19 päivänä kesäkuuta vuonna 1980 allekirjoittamista varten avattuun sopimusvelvoitteisiin sovellettavaa lakia koskevaan yleissopimukseen sekä sen tulkintaa Euroopan yhteisöjen tuomioistuimessa koskeviin ensimmäiseen ja toiseen pöytäkirjaan (EUVL C 169, 8.7.2005, s. 1)”. 2 artikla Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tehty Brysselissä […] päivänä […] kuuta […]. Neuvoston puolesta Puheenjohtaja […] [1] EUVL C […], […], s. […]. [2] EUVL C 169, 8.7.2005, s. 1.